ไอแบงก์ปล่อยกู้แฟรนไชส์2.5พันล้าน
ไอแบงก์ปล่อยกู้แฟรนไชน์ “ชัยชนะ” ตั้งเป้า 2,500  ล้านบาท 5 หมื่นราย
6 ก.ย. 2554

ไอแบงก์ปล่อยกู้แฟรนไชน์ “ชัยชนะ” ตั้งเป้า 2,500  ล้านบาท 5 หมื่นราย 
นายธีรศักดิ์ สุวรรณยศ กรรมการผู้จัดการธนาคารอิสลามแห่งประเทศไทย(ไอแบงก์) เปิดเผยว่า ธนาคารได้ร่วมกับ บริษัทท้าพิสูจน์ อินเตอร์เนชั่นแนล  และบริษัททิพยประกันภัย ลงนามในบันทึกความเข้าใจ โครงการสนับสนุนสินเชื่อเพื่อธุรกิจแฟรนไชส์ชัยชนะ เพื่อสนับสนุนการสร้างอาชีพให้แก่ผู้ประกอบการอาชีพรายย่อยให้เข้าถึงแหล่งเงินทุนพร้อมดำเนินธุรกิจสะดวกขึ้น 
ทั้งนี้  ธนาคารได้เตรียมวงเงินสินเชื่อเพื่อธุรกิจแฟรนไชส์ชัยชนะ เป็นสินเชื่อวงเงินเอนกประสงค์ประมาณ 2,500 ล้านบาท ปล่อยกู้รายละไม่เกิน 5 หมื่นบาท รองรับลูกค้าได้ 5หมื่นราย   ระยะเวลาผ่อนชำระไม่เกิน 5 ปี คิดอัตรากำไร อยู่ที่ SPRL+1.10% ต่อปีตลอดระยะเวลา(ปัจจุบัน  SPRL อยู่ที่7.40%)  
สำหรับแฟรนไชส์ชัยชนะ มี 4 รูปแบบคือ 1.แฟรนไชส์ขายลูกชิ้นเนื้อปิ้งรูปแบบเคาน์เตอร์พร้อมอุปกรณ์  2. แฟรนไชส์ก๋วยเตี๋ยวเนื้อตุ๋น รูปแบบเคาน์เตอร์พร้อมอุปกรณ์ 3.แฟรนไชส์ก๋วยเตี่ยวเนื้อตุ๋นรูปแบบรถเข็นพร้อมอุปกรณ์ และ4 แฟรนไชส์ก๋วยเตี๋ยวเนื้อตุ๋นรูปแบบมอเตอร์ไซด์พ่วงขางพร้อมอุปกรณ์